Madrenas alerta que l'Estat ha retallat a la meitat les ajudes per a polítiques actives d'ocupació - El Gerió Digital
Madrenas alerta que l'Estat ha retallat a la meitat les ajudes per a polítiques actives d'ocupació
L'alcaldessa demana al govern de Madrid que rectifiquin
Dijous, 2 d'abril de 2020 15:30h
Marta Madrenas i Núria Pi, aquest matí durant la rodad de premsa virtual
ACN, Aleix Freixas, Xavier Pi / Gironès / Girona
L'alcaldessa de Girona, Marta Madrenas, ha assegurat avui estar molt preocupada per la crisi econòmica que vindrà arran del coronavirus i que des de l'Ajuntament estaran amatents perquè els autònoms rebin ajudes "al més aviat possible".
Amb tot, la batllessa no s'ha privat de mostrar la seva "sorpresa" després de saber que els 3 milions d'euros (MEUR) procedents de l'Estat que el consistori destinava a polítiques actives d'ocupació es veuran reduïts a la meitat.
"Ahir vam rebre la notícia amb estupefacció; perquè no només aquesta quantitat no s'augmenta, com pertocaria, sinó que es redueix", ha dit l'alcaldessa. Per això, Madrenas ha dit que confien que el govern espanyol rectifiqui, i que ja ha preparat una carta "neutra" i "sense sensibilitats ideològiques" per enviar a l'Estat.
"Als alcaldes ens pertoca estar al costat de la ciutadania; i tots junts hem de reclamar que aquest quantitat no es redueixi sinó que es redoblin els esforços", ha conclòs.
Un client d'una clínica d'Olot denuncia que porta tres mesos sense dents esperant els implants
Sis morts per coronavirus a la Regió Sanitària de Girona i 28 casos nous
Una forta tempesta omple d'aigua i pedra la Selva interior i la Garrotxa
Nova caiguda d'hospitalitzats per coronavirus a Girona amb 86 ingressats